Medicul Cătălin Cîrstoiu a recunoscut că s-a consultat cu nașul său Traian Băsescu în privința candidaturii susținute de PSD și PNL la Primăria Capitalei. Fost primar și președinte, Băsescu i-a explicat "că nu e bine să fac treaba asta", dând "argumente strict umane", a precizat medicul.
Cătălin Cîrstoiu a părut iritat când a fost întrebat dacă a discutat cu nașul Traian Băsescu despre candidatură: "Foarte bună întrebarea. Îmi place că mă întrebați de Traian Băsescu, dar nu mă întrebați de străbunici, care au fost niște oameni citiți".
Ulterior a răspuns la întrebare: "Da, am avut o discuție lungă cu Traian Băsescu, în care domnia sa, ca într-o familie, mi-a explicat că nu e bine să fac treaba asta, dându-mi niște argumente strict umane, lucru pe care l-a făcut și tatăl meu. Ei, nu am ascultat, așa sunt eu".
- VIDEO Medicul Cătălin Cîrstoiu, candidatul PSD-PNL la Primăria Capitalei, prezentat oficial: Primarul general nu trebuie să numere steaguri sau să care o roabă, ci să se asigure că are oameni care fac asta
- În prima ieșire politică, Cătălin Cîrstoiu dezvăluie că este un supraviețuitor al cancerului. "Sper că vom învinge un oraș bolnav și-l vom face sănătos"